section_heading: Životopis
paragraph_text: mini|lijevo|<center>Sjedište [[Kolumbovi vitezovi|Kolumbovih vitezova, New Haven, Connecticut (1969.)]] Rođen je u Dublinu, Irska, 1922. god., gdje je diplomirao arhitekturu na Nacionalnom sveučilištu u Dublinu 1945. god. Nastavio je studij u Sjedinjenim Američkim Državama 1948. god. u klasi Mies van der Rohea na Tehnološkom institutu Illinoisa (Illinois Institute of Technology) u Chicagu, ali ga je napustio nakon samo jednog semestra. Njegova potraga za humanističkom stranom arhitekture ga je dovela do ureda Eliela i Eera Saarinena u Bloomfield Hills, Michigan. Njegov budući partner, John Dinkeloo, pridružio se tvrtki 1951. god., ubrzo nakon Rochea. Od 1954. do smrti Eera Saarinena 1961. god., Roche je bio njegov glavni suradnik u dizajniranju. Nakon Saarinenove smrti, Roche i Dinkeloo su završili njegovih deset velikih projekata koji su bili u izvedbi, uključujući i Gateway Arch u St. Louisu, TWA terminal u zračnoj luci J. F. Kennedy u New Yorku, Međunarodna zračna luka Washington-Dulles i sjedište tvrtke John Deere (Moline, Illinois) i tvrtke CBS u New Yorku.